BYEN LEVE POU KA BYEN AL DOMI
19 / 08 Poste nan BELNEGES, Bote ANNDAN, Motivasyon
Sa poko janm rive w, pou temwen kòman moun ap plenyen lematen bò kote w? Plenyen paske yo ta byen kontan rete nan kabann yo toujou. Si yo pa bò kote w nan travay ou, yo nan lekòl ou, si se pa nan lekòl ou, yo nan lari a, si se pa nan lari a, yo sou rezo sosyo yo. Toujou gen yon grenn ki konn kote w ye, pou simayen depresyon lematen, sitou lè lendi maten. Se tankou, lè yo fin banbile pandan tout wikenn nan, rès semèn nan ta dwe wikenn tou. Pa sèlman pou yo, men pou tout moun.
Moun sa yo trè fasil pou repere, yo toujou pi cho pou vandredi rive (Thanks God it’s friday TGIF). Yo se premye moun k ap plenyen paske lendi gentan rive. Yo souvan anreta. Yo toujou gen eskiz. Yo toujou gen pwoblèm ak moun k ap fè efò pou fè sa yo pa vle fè. Yo se premye moun k ap poste priyè kont chèf, kont semèn ki fenk kòmanse sou rezo sosyo yo. E se yo ki pi gran plenyadò ki ekziste.
Kiyès ki pa ta renmen gen yon ti tan pou l ret kouche nan kabann li sèlman? Tout moun renmen sa. Men w pa ka pase lavi w sou do, sinon lavi a pap sispann ba w jidoka k ap fè w rete sou do sèlman. Si sa ta rive pa malè ou ta rejwenn ou nan youn nan kategori sa yo anlè a, pèsòn pap voye wòch sou ou, men kite m di w konpòtman sa yo pa youn nan sa w bezwen pou avanse nan lavi w. Yo pap janm fè zafè w mache vre.
Se vre, pa gen travay nan peyi Dayiti ki pou ta fè w santi ou gen yon obligasyon pou w leve nan kabann ou lematen. Nou konnen, lis sa k pa genyen men nou ta dwe genyen nan peyi sa a long anpil, men si se sou sa w ap gade, ou gen pou w chita men nan machwè w, w ap gade lavi w k ap pase devan w san w pa janm regle anyen serye.
Kisa w ka fè pou toujou byen leve nan maten pou w ka al byen dòmi. Kontinye li avè m, ou pap pran tan pou dekouvri ti resèt majik sa a. Kontinye li →